Pe-Torsa

Pe-Torsa er et friluftsteater og etterhvert også en kulturfestival i grenda Kvelia i Lierne kommune i Trøndelag. Spelet ble første gang framført i 2000. Spelet fikk Nord-Trøndelag fylkes kulturpris 2012.

Handlingen i spelet foregår i 1950-årene, og kretser rundt hovedpersonen Pe-Torsa som er bonde på g.nr 1 br.nr.1 Oppgår’n i Kvelia og nyvalgt ordfører i Nordli herred. Hovedrollen spilles av spelets forfatter Kjell Kvetangen. Rundt hovedpersonen finnes et persongalleri av familie, gårdens tjenestefolk, naboer, politiske motstandere og tilreisende til bygda. Spelet har ny handling hvert år, og det inviteres årlig gjestende kjendiser til biroller. Slike gjesteartister har blant andre vært Lornts Mørkved som emissær i 2002, Paul Ottar Haga som avholdsagitator i 2005, Harald Heide-Steen jr. som russisk krigsveteran i 2006, Elsa Lystad som Gamm-Helmers forlovede i 2007 og Kristen Gislefoss som værspåmann i 2012.

Eksterne lenker 
 
 Fylkets kulturpris til Pe-Torsa, ntfk.no, 4.12.2012
 Opgården i Kvelia, et vernet gårdsanlegg som er scene for spelet

Lierne
Kultur i Trøndelag
Norske friluftsskuespill